**Pozdravljeni filmofili!**

<http://www.openculture.com/2011/03/father_and_daughter_an_oscar-winning_animated_short_film.html>

**Odgovori na vprašanja**

* Kaj predstavlja zgodba ogledanega animiranega filma

Zgodba predstavlja ljubeč odnos očeta in hčere. Hči s kolesom pospremi očeta, ki verjetno gre na delo/loviti ribe. Oče se žal nikoli ne vrne. S hčerinim vračanjem na isto mesto, kjer sta se z očetom nazadnje videla zgodba predstavlja tudi upanje, hrepenenje na povratek očeta in obenem prikaže minevanje časa.

* Kakšna čustva si ob ogledu doživljal/a in zakaj. Opiši.

Najprej je upanje, hrepenenje, ko se hči vedno znova vrača, da bo oče le pričel nazaj. Veselje, ko ob vračanju vidimo njeno zgodbo odraščanja in nazadnje žalost, ker spoznamo, da se oče ne bo vrnil nikoli več … želja po tem, da bi si hči upala dalje od drevesa, dalje od brega, da bi morda očeta poiskala …

* Kako vidiš v animiranem filmu predstavljen čas.

Čas gre dalje. To vidimo ob vračanju hčere na isto mesto. Po njenih interakcijah. Najprej hodi sama, potem s prijatelji, nato z ljubeznijo, nato z otroci, nato z vnučki …

* Kaj ti sporoča konec?

Konec je žalosten, a v žalosti je tudi sreča. Kako? Na koncu hči kot starka dobi pogum in odide po bregu. Namesto vode je tam le še polje. Narava se je spremenila in končno si je upala naprej po polju. V travi/pšenici najde čoln pogrešanega očeta. Kar ji vzbudi žalost, a ko gre naprej od čolna se njena pojava začne spreminjati. Postaja vedno mlajša, odide v čas, ko je očeta videla nazadnje. In v trenutku, ko pride do tega časa, zagleda očeta, steče k njemu v tako željeni objem. Tukaj je sreča. In žalost? Njuno ponovno snidenje je njena smrt.

* Ali je po tvojem mnenju animirani film žalosten? Zakaj?

Film ni samo žalosten, kjer pa je, je žalosten zaradi neizpolnjenega hrepenenja, spoznanj, da očeta ne bo in končno tudi zaradi njene smrti.

* Opiši kakšna se ti zdi uporabljena likovna tehnika.

Ustvarjalec je pri upodobitvi likov uporabljal predvsem silhuete, orise in tonsko slikanje. Preprosta tehnika še bolj poudari bistvo vsebine, zgodbe. V svoji preprostosti pa je tehnika izjemno dovršena in nas vsekakor ne pusti ravnodušne. Ker barv ni, nas tudi ne morejo odvračati od same vsebine.

* Bi ogled animiranega filma priporočal/a še komu?

Vsekakor, vendar bi opozorila, da je potrebno ob gledanju tudi razmišljati o zgodbi.

* Napiši ime ustvarjalca ogledanega filma.

Michael Dudok de Wit

Ana Koren